钦定古今图书集成/明伦汇编/氏族典/第112卷 > 崔彦昭
## 钦定古今图书集成/明伦汇编/氏族典/第112卷 > 崔彦昭

按《唐书崔彦昭传》：“彦昭字思文，其先清河人。淹贯儒
术，擢进士第，数应帅镇辟奏，于吏治精明，所至课最，
累进户部侍郎，繇河阳节度使徙河东。先是，沙陀诸
部多犯法，彦昭抚循有威惠，三年，境内大治，耆老叩
阙愿留，诏可。僖宗立，授兵部侍郎，诸道盐铁转运使，
俄同中书门下平章事，乃判度支。不六月，迁门下侍”
郎。彦昭虽宰相，退朝侍母膳，与家人齿，顺色柔声，在
左右无违，士人多其孝。累拜兼尚书右仆射，以疾去
位，授太子太傅，卒。